บาทเปิด 30.64/66 อ่อนค่าตามทิศทางยูโร
ธนาคารซีไอเอ็มบี ไทย รายงาน เงินบาทเปิด 30.64/66 อ่อนค่าตามทิศทางยูโร มองกรอบวันนี้ 30.60-30.70
21 ธ.ค. 2555

ธนาคารซีไอเอ็มบี ไทย รายงาน เงินบาทเปิด 30.64/66 อ่อนค่าตามทิศทางยูโร มองกรอบวันนี้ 30.60-30.70
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.64/66 บาท/ดอลลาร์ ปรับตัวอ่อนค่าเล็กน้อยจากเย็นวานนี้ที่ระดับ 30.62/64 บาท/ดอลลาร์ เนื่องจากเคลื่อนไหวตามทิศทางเดียวกันกับสกุลเงินยูโร
“ค่าเงินบาทอ่อนค่าลงเล็กน้อย ตามยูโรที่อ่อนค่า เพราะมีการขายออกทำกำไร" นักบริหารเงินกล่าว 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 84.21/25 เยน/ดอลลาร์ อ่อนค่าจากระดับ 83.96/97 เยน/ดอลลาร์ ส่วนเงินยูโรอยู่ที่ระดับ 1.3202/3204 ดอลลาร์/ยูโร อ่อนค่าจากระดับ 1.3230/3232  ดอลลาร์/ยูโร
อย่างไรก็ตาม นักลงทุนยังคงให้ความสนใจเรื่องภาวะหน้าผาการคลัง (Fiscal Cliff) ของสหรัฐ และ ธนาคารกลางญี่ปุ่น (BOJ) ที่มีการเพิ่มวงเงินซื้อสินทรัพย์อีก 10 ล้านล้านเยน เป็น 101 ล้านล้านเยน จากเดิม 91 ล้านล้านเยน หลังนายมาซาอากิ ชิราคาวา ผู้ว่าการธนาคารกลางญี่ปุ่น (บีโอเจ) กล่าวว่า บีโอเจจะยังคงเดินหน้าผ่อนคลายนโยบายการเงินต่อไป เพื่อกระตุ้นการฟื้นตัวของเศรษฐกิจภายในประเทศ
ดังนั้น จึงประเมินกรอบการเคลื่อนไหวของเงินบาทในวันนี้ไว้ระหว่าง 30.60-30.70 บาท/ดอลลาร์